<b>שאלה </b>ותורינו רבינו מה שכתוב בהלכות תפלה (פ"ח) וכל דבר שבקדושה לא יהיה אלא בעשרה וכל אלו הדברים אם התחילו בהם בעשרה והלכו מקצתן אעפ''י שאינן רשאין יגמרו השאר וכו' איך יהיה פירוש זה אם התחיל השליח צבור קדיש ויוצר אור ויצא אחד מהם יאמרו השאר הקדושה אף שלא יש עשרה או לא וכן אם יצא אחד מהם בשעה שהתחיל השליח צבור מגן ומחיה יגמור הקדושה וכל התפלה או לאו וגם מה שאמר עוד שם שליח צבור מוציא את הרבים ידי חובתם כיצד בשעה שהוא מתפלל והם שומעים ועונים אמן אחר כל ברכה וברכה הרי הם כמתפללין במה דברים אמרים במי שאינו יודע להתפלל אבל היודע להתפלל אינו יוצא ידי חובתו אלא בתפלת עצמו אם זה הוא בשמונה עשרה ברכות אם בשאר הברכות כגון שמע וכיוצא ממה שמתפלל השליח צבור תורינו הדרתך ושכרך כפול: